**OSNOVNA ŠKOLA VRBANI**

**Listopadska ulica 8**

**10000 Zagreb**

**POZIV NA DOSTAVU PONUDE**

**PREDMET:** **Izrada projektno tehničke dokumentacije za radove na preuređenju postojećih prostora u školskoj zgradi Osnovne škole Vrbani radi prelaska na nastavu u jednoj smjeni**

Sukladno odredbama članka 15. stavka 1. Zakona o javnoj nabavi (Narodne novine broj 120/16, 114/22) i **Pravilniku o provedbi postupaka jednostavne nabave u Osnovnoj školi Vrbani od 08.05.2025.** godine, pozivamo vas da nam dostavite ponudu za predmet nabave iz naslova.

**Procijenjena vrijednost nabave (bez PDV-a):** 26.000,00 EUR

**Rokovi**

Rok za dostavu ponude: 8 dana od objave

Rok za dostavu projektne dokumentacije: 45 dana od sklapanja narudžbenice

**Predmet usluge** je izrada projektno tehničke dokumentacije u svrhu prelaska na jednosmjenski rad - za radove na preuređenju postojećih prostora u školskoj zgradi Osnovne škole Vrbani na adresi Listopadska ulica 8 u Zagrebu, na lokaciji k.č.br. 4006/2, k.o. Rudeš.

Radovi preuređenja postojećih prostora u školskoj zgradi OŠ Vrbani u Zagrebu će se izvoditi, temeljem odredbe članka 5. stavka 2. Pravilnika o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22, 155/23 – u daljem tekstu: Pravilnik), bez građevinske dozvole u skladu s glavnim i izvedbenim projektom koji su predmet ponude.

Projektno tehnička dokumentacija će se izraditi temeljem priloženog Idejnog rješenja za rekonstrukciju i dogradnju građevine Osnovne škole Vrbani u Zagrebu, (koje je izradila tvrtka ONDA ARHITEKTURA d.o.o. iz Zagreba, T.D.BR. IR-093-24, u srpnju 2024. godine), na koje je ishođena suglasnost Ministarstva znanosti, obrazovanja i mladih (u daljem tekstu: MZOM), KLASA: 404-02/24-01/00274, URBROJ: 533-0-24-0002, od 19. studenoga 2024. godine. Navedeno Idejno rješenje nalazi se u privitku ovog poziva.

**Projektno tehnička dokumentacija za gospodarski dio sa kuhinjom predstavlja podlogu za prijavu na NPOO, na Poziv – Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole, te je dokumentaciju potrebno pripremiti u skladu s navedenim.**

**Za radove koji se odnose na rekonstrukciju kuhinje (176 m2) za koju je izdana suglasnost MZOM-a za financiranje, potrebno je izdvojiti projektno tehničku dokumentaciju kao zasebnu cjelinu u projektima i troškovnicima za radove i opremu, te u projektima zasebno iskazati neto i bruto površinu zahvata**.

**Troškovnik za radove i opremu koji su predmet prijave na NPOO Poziv (rekonstrukcija kuhinje) se predaje u tender obliku bez cijena, te popunjena verzija sa projektantskim procjenama.**

Projektno tehnička dokumentacija se izrađuje u skladu sa važećom zakonskom i podzakonskom regulativom, osobito uvažavajući:

* Zakon o gradnji (NN [153/13](https://narodne-novine.nn.hr/clanci/sluzbeni/2013_12_153_3221.html), [20/17](https://narodne-novine.nn.hr/clanci/sluzbeni/2017_03_20_456.html), [39/19](https://narodne-novine.nn.hr/clanci/sluzbeni/2019_04_39_802.html), [125/19](https://narodne-novine.nn.hr/clanci/sluzbeni/2019_12_125_2489.html), [145/24](https://narodne-novine.nn.hr/clanci/sluzbeni/2024_12_145_2374.html));
* Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22, 155/23);
* Pravilnik o standardu usluga arhitekata u području gradnje (NN 48/25);
* Pravilnik o obveznom sadržaju i opremanju projekata građevina (NN 118/19 i 65/20);
* Smjernice Ministarstva znanosti obrazovanja i mladih za izradu dokumentacije u svrhu izdavanja suglasnosti na idejno rješenje/projekt ili glavni projekt zahvata u prostoru za osnovne škole iz lipnja 2024. godine.
* Sve radove je potrebno projektirati u skladu s EU načelom ne činjenja značajne štete (DNSH načelo), što se potvrđuje ovjerenom izjavom projektanta.

**Naručitelj će** odabranom izvršitelju usluge koja je predmet nabave dostaviti svu potrebnu dokumentaciju.

**Obuhvat usluge**

Obuhvat predmetne usluge je izrada glavnog i izvedbenog projekta sa troškovnicima kojima će se obuhvatiti radovi na postojećoj zgradi škole, a kojima će se škola prilagoditi za prelazak na nastavu u jednoj smjeni, temeljem Pravilnika o jednostavnim građevinama i radovima.

Obuhvat projektne dokumentacije, osim rekonstrukcije kuhinje (cca 176 m2) i proširenja blagovaonice na prostor PVN-a obuhvaća i prilagodbu dijelova postojeće zgrade škole koja je idejnim rješenjem predviđena da se prilagodi za predmetnu nastavu, dok će se u dograđeni dio smjestiti razredna nastava i predškolski odjeli.

U tom smislu se planira prilagodba prostora u nove garderobe kod ulaza, izvedba 2 kabineta umjesto učionice na katu, proširenje i oprema knjižnice na katu, proširenje prostora stručne službe na katu, prilagodba gospodarske zone između kuhinje i male dvorane sa hodnikom. Sklop školskih dvorana nije predmetom zahvata.

Za otvore u koji se izvode u postojećim zidovima potrebno je u sklopu projektne dokumentacije dati dokaz mehaničke otpornosti i stabilnosti odnosno dokaz da planirani radovi u postojećoj školskoj zgradi neće imati utjecaj u odnosu na mehaničku otpornost i stabilnost postojeće zgrade.

Planiranim radovima u postojećoj školskoj zgradi ne utječe se na lokacijske uvjete, na mehaničku otpornost i stabilnost postojeće zgrade kao niti na rješenja za ispunjavanje ostalih bitnih zahtjeva za građevinu.

**Sadržaj projektno tehničke dokumentacije:**

Projektno-tehnička dokumentacija sadržava glavni i izvedbeni projekt radova I opreme s troškovnicima koji se izrađuju sukladno važećim hrvatskim propisima, a uključuje različite mape, projekte, elaborate i podloge pojedinih struka:

* Arhitektonski projekt;
* Tehnološki projekt školske kuhinje s opremom;
* Projekt mehaničke otpornosti i stabilnosti;
* Projekt vodoopskrbe i odvodnje;
* Strojarski projekt instalacija plina, grijanja, hlađenja i ventilacije;
* Projekt elektroinstalacija;
* Projekt unutrašnjeg uređenja i opremanja - namještaj (proširenje blagovaonice, garderobe, prenamjena učionica, novi administrativni prostori, proširenje knjižnice, kabineti, gospodarski dio);
* Prikaz mjera zaštite na radu i usluge Koordinatora I. (Plan izvođenja radova);
* Plan evakuacije s prikazom mjera zaštite od požara.

Sukladno idejnom rješenju temeljem kojeg se razrađuje glavni i izvedbeni projekt, ne izrađuju se pojedine mape i projekti ako ti radovi nisu sastavni dijelovi idejnog rješenja te se isto tako mogu dodati pojedine mape nužne za prikaz cjelovitog rješenja.

* U ponudu uključiti uslugu osobe odgovorne za koordinaciju sigurnosti i zdravlja za vrijeme faze projektiranja planiranih radova u postojećoj školskoj zgradi tzv. „Koordinator 1“.
* Prikaz mjera zaštite od požara, u kojem su opisane sve postojeće mjere koje se moraju zadržati odnosno mjere na koje planirani radovi ne smiju utjecati, je sastavni dio projektne dokumentacije.

**Glavni projekt za planirane radove u postojećoj školi, osim navedenog, treba sadržavati:**

* tekstualni i grafički prikaz postojećeg stanja predmetne školske zgrade prema ishođenim dozvolama;
* tekstualni i grafički prikaz novog stanja u kojem će biti uključeni svi planirani radovi na preuređenju postojećih prostora u školskoj zgradi;
* tekstualni dio projektnog rješenja treba sadržavati iskaze neto površina svih prostora u predmetnoj školskoj zgradi u postojećem i novom stanju te iskaz bruto površina u postojećem i novom stanju uz napomenu ukoliko isti ostaju nepromijenjeni;
* potpisane izjave projektanata/glavnog projektanta da se planiranim radovima u postojećoj školskoj zgradi ne utječe na lokacijske uvjete, na mehaničku otpornost i stabilnost postojeće zgrade kao niti na rješenja za ispunjavanje ostalih bitnih zahtjeva za građevinu.

**Izvedbeni projekt za planirane radove u postojećoj školi, osim navedenog, treba sadržavati:**

* izvedbene detalje za radove pojedinih struka kojima se razrađuje tehničko rješenje radi ispunjenja uvjeta koji će se odrediti glavnim projektom;
* sve grafičke prikaze koje je potrebno imati na gradilištu kako bi se radovi mogli izvesti na način predviđen glavnim projektom, npr. detalje ugradnje opreme i instalacija i sl.;
* izvedbeni nacrti koji se odnose na prostor kuhinje i opremu – tehnološki projekt kuhinje sa opremom sa svim mikrolokacijama za potrebe izvođenja radova i svim potrebnim preinakama na postojećim instalacijama;
* troškovnik svih radova;
* troškovnik opreme;
* troškovnik namještaja.

**NAPOMENA:**

* + Projektna dokumentacija Glavnog i Izvedbenog projekta može biti ponuđena u formi objedinjene mape tzv. „Glavno – izvedbenog projekta“.

**SADRŽAJ, NAČIN IZRADE, OBLIK I NAČIN DOSTAVE PONUDE**

**Ponudu obavezno sačinjavaju:**

**1. popunjeni ponudbeni list (u prilogu poziva na dostavu ponude)**

**2. upis u sudski, obrtni, strukovni ili drugi odgovarajući registar**

**3. dokaz ovlaštenja za projektante i glavnog projektanta**

**4. dokaz tehničke i stručne sposobnosti**

**Dokaz o raspolaganju potrebnim obrazovnim i stručnim kvalifikacijama**

Kao dokaz stručnosti za glavnog projektanta je potrebno dostaviti dokaz o upisu u imenik komore ovlaštenih inženjera odgovarajuće struke.

Kao dokaz stručnosti projektanata pojedinih struka je potrebno dostaviti dokaz o upisu u imenik ovlaštenih inženjera pojedine struke komore nadležne za pojedinu struku.

**Dokaz tehničke i stručne sposobnosti**

Ponuditelj uz ponudu dostavlja dokaz tehničke i stručne sposobnosti - popis glavnih usluga. Ponuditelj mora dokazati da je u godini u kojoj je započeo postupak nabave i tijekom 5 (pet) godina koje prethode toj godini pružio usluge iste ili slične predmetu nabave. Zbroj vrijednosti (bez PDV-a) najviše 2 (dvije) pružene usluge izrade projektne dokumentacije za izgradnju ili rekonstrukciju građevine javne ili društvene namjene mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno obavljati usluge koje su predmet nabave.

**Ispostavljanje računa i način plaćanja**

Ponuditelj će ispostaviti račun za obračun troškova izvršene usluge nakon preuzimanja dokaza o izvršenoj usluzi od strane Naručitelja.

**Izrada ponude**

Ponuda se izrađuje na način da čini cjelinu. Stranice ponude se označavaju brojem na način da je vidljiv redni broj stranice i ukupan broj stranica ponude npr. 24/1 ili obrnuto 1/24.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu.

Ponuditelji su dužni dostaviti ponudu s cijenom u eurima. Cijena se iskazuje sa i bez PDV-a. Cijena se piše brojkama i slovima. Cijena ponude izražava se za cjelokupni predmet nabave.

U cijenu ponude bez poreza na dodanu vrijednost moraju biti uračunati svi troškovi i popusti.

**Ponuda se dostavlja elektroničkom poštom na dolje navedenu adresu, s nazivom i adresom ponuditelja, te naznakom predmeta nabave.**

**KRITERIJ ZA ODABIR PONUDE:** najniža cijena. S obzirom da ne može koristiti pravo na pretporez, naručitelj će uspoređivati cijene ponuda s PDV-om.

**Podaci o naručitelju: Osnovna škola „Vrbani“, Listopadska ulica 8, 10000 Zagreb; OIB: 98427196102**

Ponudu s nazivom i adresom ponuditelja, te naznakom predmeta nabave je potrebno dostaviti elektroničkom poštom na adresu: **ured@osvrbani.hr.**

**Kontakt osoba** pri Naručitelju je ravnatelj škole **Mislav Batarelo**.

S poštovanjem,

RAVNATELJ

Mislav Batarelo

KLASA: 406-07/25-01/03

URBROJ: 251-320/25-1

Zagreb, 14.05.2025.